Dr. Bolcai, ačiū, kad sutikote pasikalbėti dar kartą.
Grįžkime į penktą dieną ligoninėje. Rugsėjo 1-ąją.
Mes visi mirsime.
Tvyrojo absoliuti anarchija.
Niekas nežinojo, kas vyksta. Niekas už nieką nebuvo atsakingas.
Buvo priimti sprendimai, kurie neturėjo būti priimti.
Reikia, kad čia liktų kuo mažiau žmonių,
todėl manau, kad tau reikėtų evakuotis su kita grupe.
Evakuotis?
Siuzana, aš negaliu evakuotis. Esu gydytojas.
Gydytojai rūpinasi pacientais.
Horacijau, viską, ką galėjom, mes jau padarėm.
Man buvo pasakyta ruoštis evakuacijai.
Kad sėsčiau į gelbėjimosi valtį.
Dėl to širdyje jaučiau didžiulę kaltę.
Kad nelikau ligoninėje iki galo.
Tikrasis heroizmas būtų buvęs prisiminti, kodėl esame gydytojai,
ir nepriklausomai nuo sudėtingų sąlygų,
laikytis savo priesaikos „Nekenk“.
Tačiau tokiame chaose žmonės tiesiog pasimetė.
Tai buvo aklumas, kuris atsėlino ir viską užgožė.
Užgožė absoliučiai viską.
Briskit per vandenį
Briskit per vandenį, vaikai
Briskit per vandenį
Briskit per vandenį, vaikai
Briskit per vandenį
Dievas pasirūpins šiuo vandeniu
Žmogus nuėjo prie upės
Žmogus nuėjo prie upės, Viešpatie
Žmogus nuėjo prie upės
Nuėjo ten pasimelsti
Briskit per vandenį
Briskit per vandenį, vaikai
PAGAL ŠERI FINK KNYGĄ
Briskit per vandenį
Dievas pasirūpins šiuo vandeniu
ATPILDAS
BATON RUŽAS
11 MĖNESIŲ PO URAGANO KATRINA
2006 M. LIEPOS 18 D.
Laba diena.
„Memorial“ yra Naujojo Orleano ligoninė.
Tai - didelė ir seniai veikianti ligoninė.
Toje ligoninėje yra įsikūrusi mažesnė ligoninė „Lakeside“.
„LifeCare“.
„LifeCare“. Joje slaugomi sunkūs ligoniai,
o kai kurie iš jų, spėjama, buvo nužudyti mirtinomis injekcijomis.
Dr. Ana Pou ir dvi slaugytojos - Čeri Lendri ir Lori Budo -
buvo suimtos dėl keturių antro laipsnio žmogžudysčių įvykdymo.
Keturiems pacientams buvo suleistas morfijus ir mazdolomas.
Midazolamas.
Midazolamas arba kitaip - benzodiazepinas.
Bet kuris iš jų gali nužudyti žmogų,
tačiau juos sumaišius, gaunamas mirtinas kokteilis.
Medikai turbūt įsivaizdavo save Dievo vietoje.
Jiems buvo patikėta rūpintis žmonių, kuriems reikėjo pagalbos, saugumu.
Tai - ne eutanazija. Tai yra tikrų tikriausia žmogžudystė.
Dabar byla perduodama
Naujojo Orleano apygardos prokurorui Edžiui Džordanui,
kuris nuspręs, ar bus atsižvelgta į prisiekusiųjų kaltinimus dėl žmogžudystės.
Ačiū.
Daugiau informacijos apie uragano Katrina pasekmes - antradienį...
MIRTYS LIGONINĖJE
Gydytoja ir dvi slaugytojos kaltinamos nužudymu.
...pateikti kaltinimai dėl keturių pacientų nužudymo
Naujojo Orleano ligoninėje „Memorial“.
RIČARDO T. SIMONSO JAUN. ADVOKATŲ KONTORA
Kokia teisėsauga gali persekioti gydytojus ir slaugytojus,
kurie tokiu sunkiu metu nepabūgo vykdyti savo pareigų?
Generalinė prokuratūra areštavo tris doras medikes,
kad surengtų spaudos konferenciją ir pagerintų savo reputaciją.
Ar jūsų klientė dr. Pou - nekalta?
Nekalta. Be abejonės. Šimtu procentų.
Nepadaryta jokia nusikalstama veika.
Štai, matote šį patvirtinimą?
Tai - tik popieriaus lapas su teiginiais,
ir, kaip visi popieriaus lapai, turi dvi puses.
Nebuvo jokio motyvo ir jokios žmogžudystės.
Ką man daryti, Vincai?
Kaip man iškelt koją iš namų? Ką apie mane pagalvos žmonės?
Jie pagalvos...
Jie pagalvos, kad esi neteisingai kaltinama, nes taip ir yra.
Taip, klausau.
Ne, jos nėra.
Atsiprašau?
Koks jums skirtumas, kas aš toks?
Ne, negaliu.
Žinai, ką? Išjungsiu tą sumautą telefoną.
Prie namų tyko šeši ar septyni žmonės.
Negali būt. - Košmaras.
Turiu atiduoti pasą.
Iki ketvirtadienio reikia surinkti 100 000 dol. užstatą,
nes kitaip vėl atsidursiu už grotų.
Negaliu patikėt tuo, kas vyksta.
Mano išjungtas. Atkapstė tavo numerį?
Alio. - Vincai, Denas Nasas. Kaip laikotės?
Labas, Denai. Stengiamės nepasiduoti.
Klausyk, norėčiau pasikalbėt su Ana.
Taip. Gerai. Minutėlę.
Labas, Denai.
DR. DENAS NASAS, AMERIKOS CHIRURGŲ KOLEGIJOS NARYS
Ana, labai apgailestauju.
Tai, kas vyksta, kuo tave kaltina, mane tiesiog siutina.
Visi yra tavo pusėje, žmonės klausinėja, kuo galėtų tau padėti.
Labai malonu girdėti.
Štai ką siūlau. Noriu įsteigti teisinės pagalbos tau fondą.
Denai, nereikia.
Reikia. Būkime pragmatiški. Tau prireiks pinigų.
Ir visi nori tau padėti.
Malonu, kad rūpinatės.
Paklausyk.
Keli suirzę žmogeliai metė absurdiškus įtarimus.
Staiga visas tas reikalas
virsta absurdiška sensacija ir pagrindine šalies naujiena.
Kaip jau sakiau, mane tai siutina.
Negaliu apsakyt, kokia esu dėkinga už tavo skambutį ir paramą.
Nekalbėk niekų. Mes visi - už tave.
Na, kova prasideda.
Atlikome šitokį darbą, o Foti nesugebėjo nė pavadinimų teisingai ištarti.
Taip. Dabar svarbiausia - kaip pasielgs Naujojo Orleano apygardos prokuroras.
Ką apie jį žinai?
Na, sunku pasakyti, ką apie tai galvoja Edis Džordanas.
Tiesiog puiku.
Tiesiog turime pasistengti, kad įrodymai būtų nepaneigiami.
Pirmiausia apygardos prokuroras pasidomės, kaip ekspertai klasifikavo šias mirtis.
Tad visą dėmesį sutelksime į teismo medicinos ekspertų įrodymus.
KORONERIO BIURAS
Už konsultaciją pažadėjau vakarėlį mieste.
Tad užsakiau staliuką restorane „Galatoire's“.
Pažiūrėsime, kuo viskas baigsis.
Grupė patologų surengs turą po barus.
Nieko linksmesnio neįmanoma sugalvoti.
Gerai, Bučai, apygardos prokuroras dalyvaus mūsų susitikime?
Edžiui Džordanui pranešta apie jį.
Na, tuomet pradėkime. Jei ką, mes jį informuosime.
Robertai, gal pradėsim nuo jūsų?
Gerai. Mano laboratorija ištyrė 41 mirusiojo audinių mėginius.
Dvidešimt trijuose rasta morfijaus ir midazolamo, arba jų abiejų, pėdsakų.
Ką galėtumėt pasakyti apie koncentraciją?
Ji - pakankamai didelė.
Tai buvo akivaizdu.
Na, turint galvoje kūnų būklę, kaip manote, jūsų rezultatai - patikimi?
Taip. Žinoma.
Tuomet gerai. Apžvelkime kiekvieną pacientą atskirai.
Elis Hacler, 90 metų „LifeCare“ pacientė, buvo gydoma nuo plaučių uždegimo.
Trečiadienio naktį ji nesiskundė nei skausmu, nei nerimu,
kad jai būtų reikėję skirti šiuos vaistus.
Tačiau ketvirtadienio popietę ji mirė.
Morfijaus ir midazolamo pėdsakų rasta jos kepenyse, smegenyse ir raumenyse.
Šie vaistai paskirti nebuvo. - Vertinant šiuos rezultatus,
mano išvada būtų, nežinau, ar sutiksite, Maiklai, kad tai - žmogžudystė.
Sutinku.
Rasta abiejų vaistų pėdsakų, medicininės būtinybės nebuvo. Žmogžudystė.
Sutinku. - Vilda Makmanus.
Žmogžudystė.
Šis pacientas buvo sąmoningas ir protaujantis.
Nė vieni vaistai jam nebuvo skirti.
Žmogžudystė. - Sutinku.
ŽMOGŽUDYSTĖ
Atsiprašau, kad vėluoju.
Kas jūs? - Apygardos prokuroro pavaduotojas
Maiklas Moralesas. O jūs?
Bučas Šeiferis. Čia - Virdžinija Raider. Mes iš generalinės prokuratūros.
Kur Edis Džordanas? - Aš atėjau vietoje jo.
Prokuroras nematė reikalo pasidomėti daugiau nei 20 žmonių galimu nužudymu?
Aš esu pagrindinis kaltintojas šioje byloje.
Jei turite man ką pasakyti, mielai išklausysiu.
P. Moralesai, galime šnektelėti akis į akį?
P. Moralesai, turbūt sutiksite,
kad toksikologijos ataskaitos šioje byloje yra lemiamos.
Žinoma.
Ten sėdi miesto koroneris, du teismo medicinos patologijos ekspertai
ir vienos geriausių šalies laboratorijų vadovas,
kurie čia atskrido, kad patikrintų įrodymus.
Edis Džordanas turėjo rasti laiko čia ateiti.
Generalinis prokuroras žinojo, kad mes būsime kaltintojai šioje byloje,
bet nusprendė palikti mus nuošalyje.
Bet tai yra mūsų byla,
ir mes patys nuspręsime, ką su ja daryti.
Tai jūs manote, kad ši byla nenusipelno apygardos prokuroro dėmesio?
Kiekviena mirtis šiame mieste nusipelno mūsų dėmesio.
Bet šios mirtys nėra tipiškos žmogžudystės.
Paklausykit, 27 metus išdirbau kaltintoju.
Ir galiu pasakyt, kad surinkome labai tvirtus įrodymus. Labai įtikinamus.
Aš pats nuspręsiu, ar taip yra.
Grįšime vidun?
Jaučiu, kad mums nepavyks susikalbėti su Moralesu.
Manai?
Ar kas nors dar bendrauja su tais tyrėjais?
Tik su teismo šaukimu arba dalyvaujant „Tenet“ juristui.
Tikiuosi, daugiau niekas neištars jiems nė žodžio.
Norėčiau paklausti,
kodėl darbuotojai neturėtų kalbėtis su tyrėjais?
Jei jie nepadarė nieko blogo, ko jiems bijoti?
Tu tikrai toks naivus, Horacijau?
Man tiesiog keista,
kodėl niekas nenori pripažinti, kad buvo padaryta klaidų.
Galiu paklausti, Horacijau? - Žinoma.
Jei tau reikėtų rinktis, ar užmigdyti pacientą
ir galbūt pagreitinti jo mirtį,
ar palikti jį lėtai ir kankinančiai mirčiai,
ką rinktumeisi tu?
Nemanau, kad pasirinkimas buvo būtent toks.
Galima užmigdyti žmones jų nenužudant.
Ir niekam nereikėjo jų palikti.
Faktas yra tas, kad kai gydytojas atsiduria nepavydėtinoje padėtyje,
kuomet jam tenka rinktis, kuo rūpintis, o kuo - ne,
teisingo atsakymo nėra, Horacijau.
Tik siaubingas pasirinkimas.
Viskas buvo ne taip.
Tikrai? Kur buvo veiksmų aprašas? Ekstremalios situacijos protokolai?
Ar kas nors kada nors nustatė kriterijus, kuriais vadovaujantis reikia dirbti?
Juingai, noriu, kad susėstume visi kartu
ir išsiaiškintume, ką padarėme ne taip, kad ateityje tai nepasikartotų.
Einu paskanausiu vėžių.
Taip, ir aš.
Po uragano Katrina
stadionas tapo visos šalies netekties simboliu.
Dabar jis virto vilties ir atsigavimo sinonimu.
Vyksta didžiuliai renovacijos darbai,
o žmonės dirba be jokių laisvadienių, kad atstatytų tai, kas buvo sugriauta.
12 MĖNESIŲ PO URAGANO KATRINA
2006 M. RUGPJŪČIO 14 D.
Mums liepta nutraukti tyrimą.
Ką? Tu rimtai?
Moralesas Edžio Džordano vardu suraitė generaliniam prokurorui raštą,
kuriame pareiškė, kad mūsų paslaugų nebereikia,
kad mūsų tolesnis darbas neduos jokios naudos.
„Neduos jokios naudos“?
Mes surinkome 50 000 puslapių įrodymų.
Na, jie paprašė santraukos.
50 000 puslapių darbo santraukos.
Gerai, ir ką darysime?
Na, turbūt padarysim jam santrauką...
ir sugrūsim jam į šikną tuos 50 000 puslapių.
Šūdas.
Kai kalbėjome su Kere Everet,
ji visų pirma pabrėžė, kad jos vyras Emetas
nebuvo prie mirties, kai Naujajam Orleanui smogė „Katrina“.
P. Everet, ar jūsų vyras buvo prie mirties,
kai smogė uraganas? - Ne.
Manote, kad jie paprasčiausiai nenorėjo jo judinti?
Patys pagalvokit. Jis gulėjo septintame aukšte.
Paralyžiuotas vyras, sveriantis 170 kg. Kas norėtų rizikuoti savo sveikata,
kad nuneštų tokį svorį iš septinto aukšto?
Manote, jis buvo nužudytas dėl tokio svorio?
Esu tuo šventai įsitikinusi.
Uraganas atnešė... - Nors tiek gerai.
Bylos prieš „Tenet“ ir „Memorial“ irgi kyla į viešumą.
Kas nusprendė su jais bylinėtis?
Kiek žinau - Emeto Evereto, Elis Hacler,
Rouz Savuar ir Holiso Alfordo šeimos. - Manote, tai - žmogžudystė?
Taip. Manau, kad žmogžudystė.
Reportažas iš Naujojo Orleano...
Šeimų nariai dalija interviu ir teikia ieškinius.
Tai kiša pagalį mums į ratus.
Tai, ką jie sako, yra netiesa.
Taip, žinau, bet tai stipriai veikia emociškai.
Reikia rast būdą, kaip tai atsverti.
Pavyzdžiui?
Siūlau sudalyvauti TV laidoje „60 minučių“.
Jie norėtų jus pasikviesti.
Turėsite puikią progą papasakot istoriją savais žodžiais.
„60 minučių“?
Žinau, kad esate stipri, ir galite tai padaryti.
Jie mane suės.
Arba šioje laidoje visas pasaulis pamatys jus tokią, kokią matau aš.
Pagalvokite apie tai.
Jei imsiu su jais kalbėtis, jie gali iškreipti mano žodžius.
Tu nekalta, Ana.
Jie turi žinoti, kokia esi iš tiesų.
Jie turi tave pažinti.
Kad esi labai jautrus žmogus, nepadaręs nieko blogo.
Gerai, žmonės.
Šią vasarą Luizianos generalinis prokuroras pribloškė miestą,
pareiškęs kaltinimus, kad keturi iš „Memorial“ mirusių žmonių
mirė ne dėl ligos ir net ne dėl siaubingų sąlygų.
Šiandien pirmą kartą pasikalbėsime su kaltinamąja.
Jaučiuosi labai sukrėsta, kad turiu sėdėti čia
ir kalbėtis su jumis per nacionalinę TV.
Noriu visiems pareikšti, kad aš nesu žudikė.
Iš itin gerbiamos gydytojos
įstatymiškai tapote nusikaltėle. Kaip tai jums atsiliepė?
Mane tai labai sukrėtė,
nes visą savo gyvenimą stengiausi daryti tik gera.
Ir visą sąmoningą savo gyvenimą... - Labai įtikinamai kalba.
Dariau viską, ką galėjau... - Taip.
...kad tinkamai pasirūpinčiau savo pacientais.
Žmonės mirė?
Taip, mirčių pasitaikė.
Dėl ligos ar dėl būklės?
Supraskite, ligoninėje buvo labai sunkių ligonių.
Buvo karšta kaip pragare,
o mes neturėjome nė pačių paprasčiausių priemonių.
Žmonės mirė dėl nepakeliamų sąlygų,
nes buvo pakankamai silpni jas įveikti.
Jėzau. - Mirusiųjų vis daugėjo.
Koplyčia tapo morgu.
Pasigirdo šūviai. Buvo baiminamasi plėšikų išpuolių.
Ar buvo akimirka, kai pagalvojote viską mesti?
Taip gali sakyti tik tie, kurie manęs nepažįsta.
Manau, kad nė vienas nebuvo praradęs vilties.
Aš nepraradau vilties todėl,
kad gydydama žmones nuo vėžio privalau suteikti jiems viltį.
Suprantate, aš esu viltis.
Ji sako, kad nepritaria gailestingam žudymui.
Aš netikiu eutanazija.
Nemanau, kad kas nors turi teisę spręsti, kada pacientui mirti.
Tačiau esu paliatyviosios pagalbos šalininkė.
O tai reiškia, kad mes užtikriname, jog pacientai nekęstų skausmo.
Mano pareiga, kaip minėjau, yra užtikrinti, kad jie nekęstų skausmo.
Dr. Pou ir slaugytojoms
gresia laisvės atėmimas
ir galimybė netekti teisės dirbti medicinos srityje.
Man tai yra sunkiausias
ir skausmingiausias dalykas.
Žinote, esu labai atsidavusi ir myliu savo darbą.
Myliu visa širdimi. Tai - mano visas gyvenimas.
O faktas,
kad galiu netekti galimybės daryti tai, ką myliu labiausiai pasaulyje,
kai tuo tarpu galėčiau padaryti daug gero,
yra man neapsakomai skausmingas.
Nepatikėsi. Gavome visas galutines patologų ataskaitas.
Palauk. Gal galiu pirma išgerti kavos?
Pasvajok. - Tiek to.
Beidenas ir Vechtas raštu patvirtino tai,
ką sakė Minjardo kabinete.
Anot Beideno, devyni „LifeCare“ pacientai mirė nuo apsinuodijimo vaistais.
Vechtas ištyrė 20 mirčių
ir padarė išvadą, kad visi žmonės mirė nuo vaistų toksiškumo.
Be to, gavome papildomas dr. Frenko Brešijos ataskaitos.
„Žmogžudystė devyniais atvejais“.
Ir dr. Džeimso Jango,
Amerikos teismo medicinos mokslų akademijos prezidento, išvada.
„Visi šie pacientai išgyveno nepageidaujamus ankstesnių dienų įvykius,
o tai, kad visi pacientai mirė
per tą patį trijų su puse val. laikotarpį nuo vaistų toksiškumo, nėra sutapimas.“
Nenuginčijami įrodymai.
Ne. Viską galima užginčyti.
Jie bandys užginčyti, remdamiesi mirusiųjų kūnų būkle,
o Foti pareiškimai, kad šie vaistai sukelia mirtį...
Bet visi keturi aukščiausios klasės ekspertai teigia, kad tai - žmogžudystė.
Taip.
Ko tau dar trūksta, Bučai?
Aš čia niekuo dėtas.
Ką? Ar galvoju, kad tie žmonės buvo nužudyti?
Taip, po galais, taip.
Tik bandau tau paaiškinti,
kad vien šių įrodymų nepakaks.
Kodėl? Kad dr. Pou sudalyvavo laidoje „60 minučių“?
Taip, ir ji pasirodė puikiai.
TV šou - ne rodiklis. - Manai, kad tai nesvarbu?
Ne. - Ką gi.
Šio miesto žmonėms kils klausimų,
kodėl taip gerbiama gydytoja Ana Pou turi sėsti į kalėjimą?
Kodėl ji turi tapti atpirkimo ožiu ir likti kalta dėl visų blogybių?
Žinai, kas nebuvo suimtas?
Nė vienas jokios įstaigos atstovas.
Niekas iš „Tenet“. Niekas iš „LifeCare“.
O kur dar valdžios atstovai?
Kodėl nebuvo suimta gubernatorė Blanko? Arba meras Neiginas?
Jie buvo lyderiai. Jie buvo atsakingi už žmones, po galais!
Štai ką mums teks įveikti.
Klausyk, nepyk... Aš tik...
Aš tik bandau būti realistu,
kad kad rastume būdą, kaip visa tai užbaigti.
Aišku, tai ką darome?
Išsiųskime Moralesui visas teismo medicinos ataskaitas,
perrištas raudonu kaspinu.
Gerai.
Sveikinu, Ana. Puikiai pasirodėte. Geriau ir būti negali.
Tikiuosi, jūs teisus. - Žinau, kad esu teisus.
Teko pabendrauti su daugybe medikų.
Mums plaukte plaukia jus palaikantys laiškai.
Štai, paklausykit.
Šitą ką tik gavau iš Luizianos gydytojų sąjungos.
„Mūsų sąjunga yra įsitikinusi, kad dr. Pou puikiai atliko savo pareigą
itin sunkiomis ir sudėtingomis sąlygomis,
o jos priimti sprendimai pasitarnavo pacientų labui.“
Jus palaiko visa medikų bendruomenė.
Tai suteikia vilties.
Man ką tik skambino koroneris Frenkas Minjardas.
Jis matė interviu ir nori su jumis susitikti.
Kodėl turėčiau tai daryti?
Tai jums būtų į naudą. Patikėkit manim.
BIBLIJA
Keista, kad niekada nebuvom susitikę.
Gerai pažinojau jūsų tėvą. Tiesą sakant, kasdien praeidavau pro jūsų namą.
Aš buvau viena iš 11-os vaikų.
Gal kada ir prabėgau pro jus, ką burbtelėjau ar panašiai.
Gali būti.
Jūsų tėvas buvo nuostabus žmogus.
Ir puikus gydytojas. - Taip.
KORONERIS FRENKAS MINJARDAS
Jis rekomenduodavo mane pacientėms,
kai tik pradėjau dirbti ginekologu.
Jis įkvėpė mane tapti gydytoja.
Kaip laikotės?
Jei atvirai - prastai.
Suprantu jus.
Aš galiu įsivaizduoti, ką jums teko patirti.
Kad per audrą pasiekčiau savo darbą,
man teko bristi, plaukti ir prašytis į valtį.
Nieko sau.
Buvau įkalintas čia keturias dienas.
Kokią vertę įgijo maistas ir vanduo. - Taip.
Naktimis negalėjau miegoti dėl nuolat aidinčių šūvių.
Ir mes juos girdėjom.
Žmonės, kuriems neteko to patirti, šito niekada nesupras.
Ne, nesupras. - Ne.
Mano darbas - ne vien mirusiųjų tyrimas. Tai gali padaryti bet kas.
Aš stengiuosi suprasti, kodėl įvyko taip, kaip įvyko.
Bandau suprasti žmones, pasikalbėti su jais akis į akį.
Baisu, kaip dabar juodinamas mūsų miestas.
Negalėčiau ginčytis.
Po „Katrinos“ teko ištirti daugiau kaip 650 mirusiųjų.
650. Vien Naujajame Orleane.
Nesuvokiama.
Ačiū Dievui, kad man neteko būt toje ligoninėje,
kad ne man teko priimti tokius sprendimus.
Telaimina jus Dievas už viską, ką padarėte.
Ačiū.
Girdėjote grupę „Green Day“ per Baton Ružo radijo stotį WVXT,
kurioje skamba geriausia muzika.
O dabar - pagrindinės naujienos.
Naujojo Orleano koroneris Frenkas Minjardas šįryt pareiškė,
kad nėra jokių įrodymų,
jog 45 žmonės, praėjusiais metais rasti mirę
medicinos centre „Memorial“ po uragano, buvo nužudyti...
Alio?
Girdėjai, ką pareiškė Minjardas?
Taip, girdėjau.
Kaip jis gali sakyti, kad nėra įrodymų?
Na, juk sakiau, kad jis norės pateikti savo sprendimą.
Bet juk tai - nesąmonė! - Kur tu?
Važiuoju į Naująjį Orleaną.
Ne... Virdžinija, ne...
Šūdas!
Atsiprašau! Jums ten negalima.
JOKIŲ ĮRODYMŲ, PATVIRTINANČIŲ ŽMOGŽUDYSTĘ
Kaip jūs galėjot? Kaip jūs galėjot tai pasakyti?
Šiuo metu dr. Pou sulaukia labai daug palaikymo.
Viešas pareiškimas dėl žmogžudystės tik sukeltų didesnę sumaištį.
Tai labai pakenktų miestui.
O kas bus miestui, kai žmonės sužinos, kad nuslėpėte nuo jų tiesą?
Atsakyk man, panele Raider.
Kas bus kitą kartą, kai kils uraganas? Arba dar kitą?
Nes toks kartas tikrai bus.
Kas bus, kai ligoninėse ims trūkti medicinos darbuotojų?
Nebus nei gydytojų. Nei slaugytojų.
Nes jie bijos, kad jei ekstremaliu atveju padarys ką nors ne taip,
juos apšauks nusikaltėliais.
Kas tada bus mūsų miestui?
Norite pasakyti, kad gydytojai ketina grasinti šio miesto žmonėms?
Kad jie atsisakys atlikti savo darbą?
Be to, tai - ne jūsų darbas.
Nenorėčiau su tuo sutikti.
31 metus mano darbas buvo daryti tai, kas geriausia mūsų miestui.
Ne, jūsų darbas, jūsų tiesioginis darbas
yra priimti sprendimus, grindžiamus moksliniais faktais ir įrodymais.
Todėl atlikite savo darbą, velniai rautų.
Darykite tai, ką privalote daryti.
Iš šalies atrodo, kad tai - eilinis Amerikos miestas,
bet apsilankęs Naujajame Orleane, imi suvokti išdavystės mastą.
Prezidentas pažadėjo didžiausią atstatymo programą istorijoje,
tačiau vargingiausių rajonų
nepasiekia jokia vyriausybės pagalba.
Devintasis rajonas, kaip kiti vargingi rajonai, kuriuose gyvena juodaodžiai,
paliktas sunykti tiesiogine žodžio prasme.
O labiausiai pribloškia tai,
kad ten beveik nebėra žmonių, kurių galėtume paklausti apie ateitį.
Žemutinis devintasis rajonas neteko virš 10 000 gyventojų,
jame liko tik 7 % čia gyvenusių žmonių.
Labai neteisinga. Manau, kad tai - neteisinga.
Nežinau, ar ilgai čia ištversiu. Bijau, kad teks kraustytis kitur.
Tik pažiūrėkit. Gėrimai jau ant stalo.
Ačiū, kad sutikai susitikti.
Viskas gerai?
Daugiau taip negaliu.
Suprantu, kaip vykdoma politika. Nesu kvaila.
Nesuprantu tik vieno - kaip galima šitaip iškreipti tiesą.
Ir tiesiog... Tiesiog negaliu su tuo susitaikyti.
Klausyk, buvau neteisus. Mes surinkome tvirtą bylą.
Ne. Tu buvai teisus.
Viską lemia ne tik įrodymai,
turėjau tai suprasti.
Derėjo tavęs paklausyti, bet...
dabar, kai suprantu, į kurią pusę važiuoja traukinys, noriu iš jo iššokti
dėl savo pačios sielos ramybės. - Ne, Virdžinija.
Ne, aš nesu tu.
Tiesiog...
Priimu tai pernelyg asmeniškai.
Ir tai varo mane iš proto.
Man labai patiko su tavim dirbti, Bučai.
Bet daugiau negaliu.
Galiu tave perkalbėti? - Prašau, nereikia.
Man ir taip sunku.
Mudu buvome puiki komanda.
18 MĖNESIŲ PO URAGANO KATRINA
2007 M. VASARIO 20 D.
KORONERIS FRENKAS MINJARDAS
Pone, jūsų jau laukia.
Ačiū, mieloji.
Ačiū, kad susirinkote.
Norėčiau patikslinti savo ankstesnį pasisakymą.
Kai sakiau, kad nėra įrodymų, patvirtinančių žmogžudystę
ligoninės „Memorial“ tyrime,
neturėjau galvoje, kad „Memorial“ pacientų
mirties priežastis nebuvo nužudymas.
Tai bus nustatyta tolesnio tyrimo metu,
o savo išvadą aš pateiksiu specialiajam prisiekusiųjų teismui.
Ačiū.
TIESIOGINĖ TRANSLIACIJA: KORONERIO MINJARDO SPAUDOS KONFERENCIJA
Kaip jis gali sakyti viena, o vėliau - visai ką kita?
Nežinau.
...dabar pareiškė, kad neatmeta nužudymo versijos.
Einu padirbėti.
Brangioji, verčiau pailsėk.
Ką man daryti? Sėdėti ir jaudintis dėl to, ko negaliu pakeisti?
Ne, paklausyk. Gal išvažiuokim kur nors?
Nagi. Tik tu ir aš. Galėtume vykti į Floridą.
Kad kas nors mane nufotografuotų atostogaujančią paplūdimyje?
Vincai, žinau, kad nori man gero, bet ne.
Tu mane pažįsti.
Aš turiu ką nors veikti. Tik taip galiu išsaugot sveiką protą.
Prašau sėstis.
Labas rytas. - Labas rytas. Sveiki.
Ponios ir ponai, jus išrinko
Naujojo Orleano specialiojo prisiekusiųjų teismo nariais.
Dabar jūs išklausysite įrodymus
ir turėsite priimti sprendimą,
remdamiesi apygardos prokuratūros pateikta medžiaga.
Tai nėra teismo procesas.
Jūs neišgirsite karštų abiejų pusių ginčų.
Apygardos prokuratūra pateiks jums
visą informaciją, surinktą šioje byloje.
Jūs gausite visas mūsų instrukcijas ir turėsite priimti sprendimą.
Tai, kas čia vyksta, turi likti paslaptyje. Viską supratote?
Taip. Taip, gerbiamasis teisėjau.
Tuomet galite pradėti.
Sužinosim tik tada, kai jie priims sprendimą.
Tai, kas vyksta už uždarų durų, liks paslaptyje. Absoliučiai viskas.
Jei paklaustumėte manęs, kas yra rafinuočiausias kankinimas,
atsakyčiau, kad tai, kas vyksta dabar.
Suprantu.
Teismas, nepriklausomai nuo sprendimo, mane sužlugdys, Rikai.
Kas su manim bus?
Dėmesio, visi.
Tai - Maja.
49 metų moteris, kuriai atsinaujino gerklės vėžys.
Mūsų laukia nemažai darbo,
tad prašau jūsų susikaupti.
Ką gi.
Su Dievo pagalba padarysime viską, ką galime.
Dr. Pou, šiandien jūs buvote nuostabi.
Mes puikiai padirbėjome. Visi.
Daktare, noriu, kad žinotumėte, aš prisidėjau prie jūsų gynybos fondo.
Monika. Ačiū.
Norėčiau būti tokia, kaip jūs.
Meldžiuosi už jus.
Ačiū. Ir aš už save meldžiuosi.
23 MĖNESIAI PO URAGANO KATRINA
2007 M. LIEPOS 24 D.
Gerbiami prisiekusieji, sveiki sugrįžę.
ŽMOGIŠKUMO ĮSTATYMAI YRA PAVALDŪS DIEVIŠKAJAI TEISEI.
Maiklas Moralesas, Luizianos valstijos atstovas.
Prisiekusieji priėmė sprendimą, gerbiamasis teisėjau.
Anos Pou byloje
jūsų buvo paprašyta apsvarstyti dešimties kaltinimų aktą.
Vienas kaltinimas dėl antro laipsnio žmogžudystės
ir devyni kaltinimai dėl bandymo įvykdyti antro laipsnio žmogžudystę.
Jūsų sprendimas.
Ties visais kaltinimais pažymėta: „Atmesti kaltinamąjį aktą“.
Ar taip?
Taip, gerbiamasis teisėjau.
Tuomet gerai. Byla baigta. Jūs atlikote savo darbą.
Naujausia informacija apie prieštaringai vertinamą bylą.
Naujojo Orleano prisiekusiųjų teismas atmetė kaltinimus
chirurgei, kaltinamai dėl keturių sunkiai sirgusių pacientų žmogžudystės.
Prisiekusiųjų teismas nusprendė atmesti kaltinimus.
Jums nepareiškė kaltinimų.
Nė vieno. - O Dieve.
O Dieve. Viešpatie, ačiū. - Kas? Nepareiškė?
O Dieve, ačiū.
Nepareiškė?
Ne.
Apygardos prokurore Džordanai.
Kaip vertinate prisiekusiųjų teismo sprendimą?
Sutinku su jų sprendimu. Ačiū.
P. Moralesai, kaip pakomentuotumėt?
Paimkite nuorašus.
Pamatysite, kad teismo medicinos ekspertai iš visos šalies
nustatė, kad nagrinėjamos mirtys medicinos centre „Memorial“
buvo žmogžudystė.
Jei taip, pone, kodėl prisiekusiųjų teismas atmetė kaltinimus?
Todėl, kad jie tiesiogiai nebendravo su teismo medicinos ekspertais.
Kodėl? - Reikėtų klausti apygardos prokuroro.
Ar manote, kad teisinga kaltinti dr. Pou dėl jos priimtų sprendimų,
turint omenyje siaubingas sąlygas, kuriomis jai teko dirbti?
Niekada nesutiksiu su tuo, kad siaubingos sąlygos
yra priežastis atimti žmogaus gyvybę.
Kokia yra žmogaus gyvybės kaina?
Kokios sąlygos gali pateisinti gyvybės atėmimą?
Štai kokius klausimus kelia ši byla.
Ne. Aš jokiu būdu nesutinku,
kad prisiekusiųjų teismas priėmė teisingą sprendimą.
Kaip tu?
Normaliai.
Brangusis, žinau, kad nemėgsti aptarinėti su manim
savo bylų, bet... Apgailestauju, kad rezultatas - ne toks, kokio tikėjaisi.
Ta ligoninė - ne karo laukas, po galais,
kuriame reikia saugotis minų. Ji buvo prieglobstis.
Ten buvo maisto, vandens ir gelbėjimosi valčių.
Negi nebuvo galima surizikuoti ir nešti laiptais
arba, po galais, nuleisti per langą, negu visai nieko nedaryti?
Kodėl niekas net nebandė jo išgabenti?
Jei jau esi gydytojas, gali spręsti, kas gyvens, o kas mirs?
Jei nusprendi suleisti pacientams
morfijaus ir benzodiazepino kokteilį,
tai toks tavo sprendimas?
Kaip galima ignoruoti faktą,
kad kiti žmonės evakavo žmones,
o tu tuo tarpu „suteikei jiems ramybę“?
Vargšai žmonės.
Tie vargšai nežinojo, kas jų laukia.
Jie neturėjo jokios galimybės apsiginti.
Man labai skaudu, Lin. Lin, man labai skaudu.
Suprantu.
Norėjau jums ją grąžinti.
Apgailestauju, kad jus nuvylėme.
Tai - ne jūsų kaltė.
Daktarę Pou stojo ginti įtakingi žmonės.
Emetas. Jis - mano mokyklos laikų meilė.
Susipažinau su juo, kai ieškojau palydovo į išleistuves.
Jis buvo mano draugės brolis, buvau mačiusi jį sėdint prieangyje.
Paprašiau savo draugės:
„Paklausk brolio, ar nesutiktų palydėt manęs į išleistuves.“
Ir jis sutiko.
Jis man sakydavo: „Mergyt, tu būsi mano žmona.“
O aš atšaudavau: „Būtum paskutinis, už kurio sutikčiau tekėt.“
Kad paerzinčiau jį.
Jis buvo toks mylintis ir rūpestingas, kokio daugiau neteko sutikti.
Gaila, kad man neteko jo pažinti.
Nužudymui negalioja senaties terminas.
Man teko ilgai laukti teisingumo. Palauksiu dar.
TEISINGUMO DEPARTAMENTAS
Ką aš matau? Praeities dvasia.
Taip. Vis dar tave persekioju.
Užsukau pasiimti savo daiktų.
O tu, kaip matau, savo įpročių nekeiti.
Taip, nusprendžiau truputį atsipūsti.
Spėju, gerai viską apgalvojai, prieš nuspręsdama mesti darbą.
Nuo to nepasidarė lengviau.
Negaliu nesikeikti. Kaip tai nutiko, bliamba?
Be kita ko, jie nekvietė liudyti Kristės Džonson.
Ką?
Kaip galima nepakviesti žmogžudystės liudininko?
Ir, panašu,
teismo medicinos ekspertai taip pat nebuvo pakviesti liudyti.
Ką jie sau galvojo?
Geras klausimas.
Specialiojo prisiekusiųjų teismo įrašai yra visam laikui įslaptinti,
tad niekada nesužinosim.
Manęs neapleidžia mintis, kad padarėm klaidą kaltindami tik dr. Pou.
Įrodymų upė tekėjo tam tikra kryptimi, ir mums reikėjo ja sekti.
Ir ji mus nuvedė tiesiai prie Pou.
Taip, prie pavyzdingos gydytojos. Kuri tokia buvo ne visada.
Reikia judėti į priekį.
Džiaugiuosi, kad tave sutikau, Bučai.
Ir aš.
Sėkmės, Virdžinija.
Viso.
PO METŲ
Ponai ir ponios...
MEDICINOS DARBUOTOJŲ PASIRUOŠIMAS EKSTREMALIOMS SITUACIJOMS
...su didžiausiu malonumu
noriu pakviesti į sceną mūsų garbės svečią - dr. Aną Pou.
Ačiū. Labai ačiū.
Ačiū. Aš labai trumpai.
Niekas iš mūsų, čia esančių,
niekada nepamirš to, kas nutiko per „Katriną“.
Mes visi turime savo istoriją.
Tai, ką aš patyriau ligoninėje „Memorial“...
sunku apsakyti žodžiais.
Karštis, tvaikas, nutrūkęs elektros tiekimas,
chaosas bandant evakuoti pacientus.
O trečiadienį evakuaciją nutraukė. Tiesiog nutraukė.
Mes nežinome, kodėl. Mums niekas nepasakė.
O ketvirtadienį
mums liepė tą pačią dieną išgabent visus iš ligoninės.
Po penkių bemiegių parų mums paskambino iš Ekstremalių situacijų agentūros ir pasakė:
„Paskutinės valtys išplauks pavakary,
tad reikia suspėti išgabenti visus, kuriuos galima,
nes ligoninė turi likti tuščia.“
Pakrančių apsauga pasiuntė sraigtasparnius,
bet iki ketvirtadienio popietės jie nepasirodė.
Turėčiau pasakyt vieną dalyką, kurio tada nežinojau.
Pakrančių apsaugos sraigtasparniai naktimis neskraido.
Mes negavome deramos pagalbos, kad galėtume evakuoti pacientus.
Toli gražu.
Vietos, valstijos ir federalinė valdžia
mus nuvylė, paliko likimo valiai.
Buvome palikti vienui vieni.
Aš esu tik gydytoja.
Žinote, atrodo, kad pareiga rūpintis yra lengva ir garbinga.
Bet realybė yra kiek kitokia.
Esu šventai įsitikinusi, kad mes visi toje ligoninėje
padarėme dėl savo pacientų viską, ką galėjome.
Nė vienas nebuvo paliktas likimo valiai. Nė vienas nebuvo ignoruojamas.
Ir su visais buvo elgiamasi oriai.
2006 m. liepos 17 d., kai mane suėmė, mano gyvenimas apvirto aukštyn kojomis,
bet aš nejaučiu kartėlio,
nes man padėjo Dievas.
Jis man atsiuntė į pagalbą daugybę žmonių. Tikrai.
Draugus...
šeimą, mano pacientus,
slaugytojus, mano kolegas gydytojus.
Čia matau šitiek pažįstamų veidų.
Dabar nestovėčiau čia, jei ne jūs.
Žinote, drąsa ir stiprybė, kurią man įkvėpėte,
yra tikra Dievo dovana.
Tad jūsų meilė ir Dievo maloningumas
suteikdavo man kas rytą jėgų, kad išlipčiau iš lovos.
Žinote, esu vienas laimingiausių žmonių pasaulyje,
ir tik jūsų dėka. Ir už tai esu jums labai dėkinga.
Dėkoju jums iš visos širdies. Ačiū.
Ačiū.
Sveika, Ana. - Horacijau.
Labai džiaugiuosi, kad atėjote.
Kaip Vincas?
Gerai. Kur jis?
Jis šoka. - Taip.
Nori atsigriebti už praėjusius metus.
Galiu įsivaizduot.
Buvo košmaras, Horacijau.
Tai buvo košmaras.
Tik tiek galiu pasakyti.
Ana, Ekstremalių situacijų valdymo agentūra neatšaukė valčių.
Jas plukdė savanoriai.
Ir jie negalėjo mums paskambinti, nes neveikė mūsų telefonai.
Be to, tu žinai, kad Pakrančių apsaugos sraigtasparniai skraidė naktimis.
Jie turėjo naktinio matymo akinius.
Jie teikė pagalbą be atvangos.
Nebuvo taip, kad Pakrančių apsauga nebandė gelbėti pacientų.
Horacijau. Jie neskraidė naktimis.
Paklausk Vinco. Jis - lakūnas.
Ana, aš irgi buvau „Memorial“.
Tai, kaip tu prisimeni įvykius, nereiškia, kad taip ir buvo.
Varge.
Linkiu tau sėkmės.
MEDICINOS CENTRAS „MEMORIAL“ „TENET“ - LUIZIANOS SVEIKATOS APSAUGA
DR. ANA POU IR TOLIAU DIRBA GYDYTOJA
NAUJAJAME ORLEANE.
DR. POU IR JOS ADVOKATAS PADĖJO PARAŠYTI TRIS ĮSTATYMUS, KURIE GINA
MEDICINOS DARBUOTOJUS STICHINIŲ NELAIMIŲ METU
NUO DAUGUMOS TEISINIŲ VEIKSMŲ.
JIE BUVO PRIIMTI VIENBALSIAI.
DĖL CIVILINIŲ IEŠKINIŲ, KURIUOS DR. POU IR KITIEMS PAREIŠKĖ
TRYS ŠEIMOS, ĮSKAITANT EVERETUS, BUVO PASIEKTAS SUSITARIMAS.
ŠEIMOS SUTIKO NESKELBTI INFORMACIJOS
APIE SUSITARIMŲ SĄLYGAS.
NĖ VIENAS IŠ „MEMORIAL“
NEBUVO APKALTINTAS DĖL TO, KAS NUTIKO PO URAGANO KATRINA.
2006 M. KARIUOMENĖS INŽINERINIS KORPUSAS PATVIRTINO,
KAD DĖL „KATRINOS“ SUKELTŲ POTVYNIŲ
KALTOS PROJEKTAVIMO IR STATYBOS KLAIDOS.
2018 M. KARIUOMENĖS INŽINERINIS KORPUSAS UŽBAIGĖ
NAUJĄ 14 MILIJARDŲ DOLERIŲ VERTĖS KRANTO PYLIMŲ TINKLĄ
APLINK NAUJĄJĮ ORLEANĄ.
DĖL KYLANČIO VANDENS LYGIO IR SILPNO GRUNTO
SISTEMĄ 2023 M. GALI TEKTI ATNAUJINTI.
KLAUSIMAS, KAIP TEIKTI MEDICINOS PASLAUGAS EKSTREMALIŲ SITUACIJŲ ATVEJU,
TAIP IR LIKO NEIŠSPRĘSTAS.
SKIRIAMA VISIEMS NUKENTĖJUSIESIEMS IR ŽUVUSIESIEMS
PER URAGANĄ KATRINĄ IR PO JO.
IR NEPALAUŽIAMAI NAUJOJO ORLEANO DVASIAI.
Išvertė Laima Banionienė